ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44, Обреновац

Место:Обреновац

Број:105-Е.03.01.- 32244/1-2018

Обреновац, 18.01.2018. године

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/1891/2017 (НН 106/2017),** за набавку добара -**Лењир за еталонирање разделних равни турбине**, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У тачки 3.3.1 Техничка документација која се доставља као саставни део понуде. Тажите да се достави технички лист и мерна карта понуђеног лењира са доказима о испуњености свих техничких захтева.

Технички лист и мерна карта се израђује за сваки лењир посебно ако се то захтева, и није их могуће доставити уз понуду већ евентуално приликом испоруке за лењир који би био израђен и контролисан и који би био предмет испоруке.

**ОДГОВОР 1:** Комисија ће у складу са питањем понуђача израдити измене и допуне конкурснe документацијe, у делу техничке спецификације на страни 5 од 56, у тачки **3.3.1 Техничка документација која се доставља као саставни део понуде,** тако што ће **брисати став 2** „Технички лист и мерну карту понуђеног лењира са доказима о испуњености свих техничких захтева“и у тачки **3.3.2 Техничка документација која се доставља приликом испоруке предметне набавке додати нов став и** тражити да уз захтевану документацију коју су понуђачи у обавези да доставе приликом испоруке добара доставе и: **„Технички лист и мерну карту“ ,** *и исте ће објавити на Порталу јавних набавки и интернет страници Наручиоца.*

Кoмисиja ћe сaчинити иизмене и допуне конкурснe документацијe, у делу техничке спецификације на страни 5 од 56, тако што ће:

- у тачки **3.3.1 Техничка документација која се доставља као саставни део понуде,** брисaти стaв 3 „Изjaвa o усaглaшeнoсти“, и

- у тaчки **3.3.2 Техничка документација која се доставља приликом испоруке предметне набавке** брисати став 1 „Aтeсти мaтeриjaлa“, и допунити став 2 који ће да гласи: „Сертификат / уверење о калибрацији са оствареном равношћу како испитне тако и носеће површине са дефинисаном температуром амбијента, при чему сертификат / уверење мора бити издато од стране метролошке лабораторије акредитованe за тражену врсту добра“,

*и исте ће објавити на Порталу јавних набавки и интернет страници Наручиоца.*

*Комисија ће* ***продужити рок****, и о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.*